Reklaam,  reklaam, mu armsad sõbrad, on üks keeruline asi. Ma ei te täpselt, kuidas see üleüldine Rimi-ei-müü-enam-Eesti-liha paanika alguse sai, aga võitja on sel vaid üks - Rimi kauplustekett ise. No ma pole  juba ammu  varem sellist nalja kuulnud, et igas kolmandas seltskonnas, millest linnas möödud, räägitakse innustunult mingi tupdupoe turundus- või müügistrateegiast! Rääkimata siis näiteks Facebook'ist, kus inimesed innustunult kutsuvad üles liituna grupiga  "boikoteerime Rimit" vms. Milleks selline paanika? Meil on vaba riik, vaba turumajandus; iga kauplustekett valib ise tooted, mida sisse osta ja kust sisse osta. Ma pole siiani näiteks kuulnud kriiskeid teemal, et Rimi ei müü enam Eesti sügavkülmutatud juurikaid. Kindlasti on mõni kaubaartikkel veel olnud, mida varem müüdi ja siis vahetati sarnase muu maa toote vastu. Keegi ei piuksunud! Aga Eesti liha on ilmselt püha. Hea küll, ma ei hakka üle keema ega targutama teemal, kuidas inimesed võiksid omi halle ajurakke  kulutada mõistlikumale, kui Rimi lihalett. Vaba maa ju! Täitke oma aega millega tahes.  Mina ei kavatse Rimisid boikoteerida. Rimides on I Love Eco. Liha tuleb osta turult ja toetada sellega väikeettevõtjaid.